चेक बाउंस होने पर दो वर्ष का साधारण कारावास
एसीजेएमकोर्ट ने तीन वर्ष पूर्व के चेक अनादरण के मामले में आरोपी को दो वर्ष के साधारण कारावास 20 हजार रुपए के जुर्माने की सजा सुनाई। मामले के अनुसार श्रीराम फाईनेंस कंपनी शाखा राजगढ़ के अधिकृत प्रतिनिधि पवन कुमार की तरफ से 19 अप्रैल, 2014 को परिवाद पेश किया गया था कि महिंद्रा कंपनी के वाहन रजिस्ट्रेशन नंबर पर 10 अप्रैल 2010 को छत्रपाल पुत्र मनफूल निवासी कारी रूपा, चरखी दादरी (हरियाणा) ने दो लाख 77 हजार 52 रुपए का वाहन ऋण लिया। उक्त ऋण का भुगतान करने के पेटे मार्च 2014 में छत्रपाल ने तीन लाख 45 हजार रुपए का चेक दिया, जो बाउंस हो गया। एसीजेएम नरेंद्रसिंह ने साक्ष्यों का अवलोकन कर आरोपी को 138 एनआईए एक्ट में दोष सिद्ध पाए जाने पर दो वर्ष के साधारण कारावास की सजा सुनाई।
hin_Deva hin_Deva